“Ons groep is baie dieselfde as die een in Spanje omdat ons wil voortbou op die prosesse wat ons daar in plek gesit het,” sê Rob van Ginkel, die span se afrigter.
Daar is egter steeds nie plek vir ’n dodelike doelskieter soos Antonet Louw, wat in die Varsitybeker- én Ussa-toernooi die meeste doele aangeteken het nie.
Suid-Afrika, sesmalige verdedigende kampioen, speel in sy eerste wedstryd op 12 Augustus teen Nigerië. Kenia is die ander span die gasheer se groep.
Die eerste wedstryd teen Nigerië sal die Proteas se kaptein, Erin Hunter, se 50ste vir haar land wees.